Oznámenie Komisie Európskemu parlamentu podľa článku 251 ods. 2 druhého pododseku Zmluvy o ES týkajúce sa spoločnej pozície Rady k prijatiu zmeneného a doplneného návrhu nariadenia Európskeho parlamentu a Rady o označovaní pneumatík vzhľadom na palivovú úspornosť a iné základné parametre /* KOM/2009/0642 v konečnom znení - COD 2008/0221 */





[pic] | KOMISIA EURÓPSKYCH SPOLOČENSTIEV | Brusel, 23.11.2009 KOM(2009)642 v konečnom znení 2008/0221 (COD) OZNÁMENIE KOMISIE EURÓPSKEMU PARLAMENTU podľa článku 251 ods. 2 druhého pododseku Zmluvy o ES týkajúce sa spoločnej pozície Rady k prijatiu zmeneného a doplneného návrhu nariadenia Európskeho parlamentu a Rady o označovaní pneumatík vzhľadom na palivovú úspornosť a iné základné parametre 2008/0221 (COD) OZNÁMENIE KOMISIE EURÓPSKEMU PARLAMENTU podľa článku 251 ods. 2 druhého pododseku Zmluvy o ES týkajúce sa spoločnej pozície Rady k prijatiu zmeneného a doplneného návrhu nariadenia Európskeho parlamentu a Rady o označovaní pneumatík vzhľadom na palivovú úspornosť a iné základné parametre 1. SÚVISLOSTI Dátum predloženia návrhu Európskemu parlamentu a Rade [KOM(2008) 779 v konečnom znení – 2008/0221 (COD)]: | 13. november 2008 | Dátum vydania stanoviska Európskeho hospodárskeho a sociálneho výboru: | 24. marec 2009 | Dátum vydania stanoviska Európskeho parlamentu, prvé čítanie: | 22. apríl 2009 | Dátum predloženia zmeneného a doplneného návrhu KOM(2009) 348: | 1. júl 2009 | Dátum prijatia spoločnej pozície (jednomyseľne): | 20. november 2009 | 2. CIEĽ NÁVRHU KOMISIE Cieľom tohto návrhu je podporiť transformáciu trhu smerom k palivovo úsporným pneumatikám, spolu s bezpečnejšími a tichšími pneumatikami. Táto iniciatíva je v súlade s revidovanou stratégiou Komisie pre CO2 z osobných automobilov a ľahkých komerčných vozidiel[1](v ktorej sa stanovuje, že cieľové hodnoty CO2 sa majú dosiahnuť prostredníctvom zníženia automobilových emisií vrátane podpory palivovo úsporných pneumatík). Keďže sa návrh o označovaní zameriava na stranu dopytu, doplní právne predpisy pre typové schválenie pneumatík, ktoré prostredníctvom minimálnych požiadaviek regulujú stranu ponuky. Minimálnymi požiadavkami upravujúcimi valivý odpor, priľnavosť za mokra a vonkajší hluk valenia, ktoré nadobúdajú účinnosť od 1. novembra 2012 podľa nariadenia (ES) č. 661/2009[2] o všeobecnej bezpečnosti motorových vozidiel, sa zabezpečí štandardný stupeň kvality pneumatík, kým systémom označovania sa podnieti ďalšie zlepšovanie nad tieto úrovne. 3. PRIPOMIENKY K SPOLOČNEJ POZÍCII 3.1. Všeobecné pripomienky k spoločnej pozícii Znenie dohodnutej spoločnej pozície je v podstate a vo veľkej miere v súlade s návrhom Komisie, a preto ho možno v plnej miere podporiť. 3.2. Dohoda vo fáze spoločnej pozície Dohodnutá spoločná pozícia je výsledkom medziinštitucionálnych rokovaní, ako bolo dohodnuté pri konečnom trialógu 1. októbra 2009. Dňa 14. októbra 2009 predseda výboru ITRE, pán Herbert Reul, potvrdil súhlas Parlamentu so znením odsúhlaseným Coreperom 7. októbra 2009 a s vyhlásením Komisie (pozri nižšie). Dohodnutá spoločná pozícia bola formálne prijatá na zasadnutí Rady pre poľnohospodárstvo a rybné hospodárstvo 20. novembra 2009. Hlavnými predmetmi rokovaní, v prípade ktorých sa dosiahla dohoda, sú (v poradí, v ktorom sa uvádzajú v návrhu): - Formát návrhu : Návrh sa mení zo smernice na nariadenie na žiadosť Parlamentu. - Reklamné požiadavky (článok 3 ods. 4 a odôvodnenie 17): Vymedzenie propagačnej technickej literatúry sa preformulovalo s cieľom ujasniť, že nezahŕňa mediálnu reklamu všeobecne. - Umiestnenie štítku (článok 4): S ohľadom na umiestnenie štítku sa zavádza flexibilita. Kým Komisia navrhla, aby sa štítok povinne umiestnil v mieste predaja prostredníctvom nálepky na každej pneumatike, dohodnutá zmena a doplnenie Rady/Parlamentu predpokladá, že bude štítok zobrazený prostredníctvom nálepky na každej pneumatike, ako to navrhla Komisia alebo distribuovaný v jednej tlačenej kópii na každú dávku jednej alebo viacero identických pneumatík dodaných v mieste predaja; v článku 5 sa pre tento prípad vyžaduje, aby predajcovia ukázali vytlačený štítok koncovému užívateľovi pred predajom pneumatiky(pneumatík) v mieste predaja. - Povinnosti dodávateľov a distribútorov vozidiel (článok 6):Všeobecná povinnosť pre výrobcov vozidiel zobraziť klasifikáciu pneumatík umiestnených na novom vozidle sa ruší. Požiadavka na informácie sa podľa dohody bude vzťahovať len na pneumatiky ponúkané ako doplnok koncovým užívateľom. - Dohľad nad trhom (článok 12): Odkaz na nariadenie (ES) č. 765/2008 o dohľade nad trhom sa zavádza v článku 12 podľa zmeneného a doplneného návrhu Komisie, v odpovedi na požiadavku Parlamentu na posilnené pravidlá dohľadu nad trhom. - Ustanovenie o preskúmaní (článok 14): Ustanovenie o preskúmaní sa skracuje z piatich rokov v pôvodnom návrhu na 40 mesiacov s cieľom posúdiť účinnosť a viditeľnosť schémy označovania, predovšetkým s ohľadom na zmenené a doplnené články 4 a 5. - Prechodné ustanovenie (článok 15): Európsky parlament a Rada sa dohodli na vyňatí pneumatík vyrobených do júla 2012 z požiadaviek na označovanie. - Podpora pneumatík s nízkou hlučnosťou (príloha II): Klasifikácia vonkajšieho hluku valenia sa pridáva na štítok s cieľom umožniť okrem zobrazenia hodnoty vonkajšieho hluku valenia meraného v decibeloch aj ľahké rozpoznanie pneumatík s nízkou hlučnosťou. - Webová stránka obsahujúca informácie o označovaní pneumatík a harmonizovaný kalkulátor úspory paliva : S cieľom uľahčiť dohodu medzi inštitúciami Komisia súhlasila s uskutočnením nasledujúceho vyhlásenia na plenárnom zasadnutí Parlamentu tesne pred konečným prijatím návrhu nariadenia: „Komisia podporuje použitie nástrojov Spoločenstva ako napríklad program Inteligentná energia - Európa na prispenie k iniciatívam, ktoré zvyšujú informovanosť koncových užívateľov o výhodách označovania pneumatík. Do júna 2012 Komisia sprístupní, predovšetkým spotrebiteľským organizáciám a výrobcom pneumatík na svojej webovej stránke ec.europa informácie vysvetľujúce každý z komponentov štítka na pneumatike a harmonizovaný kalkulátor úspory paliva.“ 4. ZÁVER Spoločnou pozíciou sa napĺňajú ciele pôvodného návrhu Komisie. Komisia preto podporuje uvedené znenie. [1] KOM(2007) 19 [2] Ú. v. EÚ L 200, 31.7.2009, s. 1-24.